Satanen muistelmia Pohjanmaalta: 30. Keisari Siikajoella
Keisarin kun oli kulettava Siikajoen yli, joka leveänä ja koskisena juoksee kahden santaharjun lävitse näki hän ylinnä mäellä soman kappalaistalon vehreän kuusiston sisässä kirkkaan veden rannalla. Eräässä sen pienen punaseksi maalatun pytingin avoimessa ikkunassa näki keisari nuoren kauniin tytön. Heti päätti hän käydä tervehtimään uteliasta huoneen vartiaa. Pikasin askelein nousi hän mäkeä myöten ja seisoi pian kaikessa jaloudessaan tuon nuoren kaunottaren luona, joka oli eräs neito Stjernereutz, kappalaisen Frosterusen kasvatustyttö.

Ilosta säikähtänyt tyttö, joka oli keisarin tuntenut, kumarsi kumartamistaan siksi että polvensa eivät häntä enää kantaneet eikä voinut nostaa. Hymyellen katseli keisari istuvaa tyttöä, joka vuorottain punastui ja vaalistui. Ikäänkun rukoillen loi hän suuret siniset silmänsä keisaria kohden, joka hänelle kurotti molemmat kätensä, auttaen hänet seisaalle. Mutta keskustelua ei syntynyt, sillä neito Stjernereutz ei vieraita kieliä osannut.

Satanen muistelmia Pohjanmaalta